12. ฐานะการเงินและผลการดำเนินงาน

  รอบบัญชีของบริษัทจะเริ่มวันที่ 1 พฤศจิกายน และสิ้นสุดวันที่ 31 ตุลาคม ของทุกปี

12.1) รายงานของผู้สอบบัญชี

1)  ผู้สอบบัญชี

  ปี 2548 นางสาวประภาศรี ลีลาสุภา ผู้สอบบัญชีรับอนุญาตเลขทะเบียน 4664

  บริษัท สำนักงาน เอ เอ็ม ซี จำกัด

  ปี 2549 นางสาวประภาศรี ลีลาสุภา ผู้สอบบัญชีรับอนุญาตเลขทะเบียน 4664

  บริษัท สำนักงาน เอ เอ็ม ซี จำกัด

  ปี 2550 นางสาวประภาศรี ลีลาสุภา ผู้สอบบัญชีรับอนุญาตเลขทะเบียน 4664

  บริษัท สำนักงาน เอ เอ็ม ซี จำกัด

2)  สรุปรายงานการตรวจสอบบัญชีของผู้สอบบัญชีในระยะ 3 ปีที่ผ่านมา

  ปี 2548 ผู้สอบบัญชีได้ตรวจสอบงบการเงินโดยให้ความเห็นโดยไม่มีเงื่อนไข และให้ข้อสังเกต
  ดังนี้

  งบการเงินสำหรับปีสิ้นสุดวันที่ 31 ตุลาคม 2547
  ที่นำมาแสดงเปรียบเทียบตรวจสอบโดยผู้สอบบัญชีอื่นในสำนักงานเดียวกัน
  ซึ่งแสดงความเห็นไว้อย่างมีเงื่อนไขต่องบกำไรขาดทุนเกี่ยวกับการไม่ได้เข้าสังเกตการณ์ตรวจนับสินค้าคงเหลือปลายปี
  2545

ปี 2549 ผู้สอบบัญชีได้ตรวจสอบงบการเงินโดยให้ความเห็นโดยไม่มีเงื่อนไข

  ปี 2550 ผู้สอบบัญชีได้ตรวจสอบงบการเงินโดยให้ความเห็นโดยไม่มีเงื่อนไข

12.2) สัดส่วนการถือหุ้นในบริษัทย่อย และหลักเกณฑ์ในการทำงบรวม

(รายละเอียดของงบการเงินทั้งหมดนี้สามารถศึกษาได้จากงบการเงินแนบท้าย)

งบการเงินปี 2548 สิ้นสุดวันที่ 31 ตุลาคม 2548 ประกอบด้วยบริษัทย่อยจำนวน 9 แห่ง
งบการเงินปี 2549 สิ้นสุดวันที่ 31 ตุลาคม 2549 ประกอบด้วยบริษัทย่อยจำนวน 11 แห่ง
และงบการเงินปี 2550 สิ้นสุดวันที่ 31 ตุลาคม 2550 ประกอบด้วยบริษัทย่อยจำนวน 12 แห่ง
ตามตารางข้างล่าง

ตารางที่ 12.1: แสดงสัดส่วนการถือหุ้นของบริษัท

  ---------------------------------------- --------------------- ---------- ---------
                                           อัตราร้อยละของการถือหุ้น              

                                           2548                  2549       2550

  บริษัท ไทยชูการ์ เทอร์มิเนิ้ล จำกัด (มหาชน)       23.82                 23.82      23.82

  บริษัท น้ำตาลท่ามะกา จำกัด                    88.82                 90.21      90.21

  บริษัท โรงงานน้ำตาลนิวกรุงไทย จำกัด            91.06                 91.06      91.06

  บริษัท น้ำตาลนิวกว้างสุ้นหลี จำกัด                96.85                 96.85      96.85

  บริษัท เค.เอส.แอล.เรียลเอสเตท จำกัด          80.31                 80.31      80.31

  บริษัท เค.เอส.แอล.เอ็กซ์ปอร์ตเทรดดิ้ง จำกัด      78.32                 78.32      78.63

  บริษัท เคเอส ลักษมี จำกัด                     51.00                 100.00     100.00

  บริษัท โรงไฟฟ้าน้ำตาลขอนแก่น จำกัด             100.00                100.00     100.00

  บริษัท ขอนแก่นแอลกอฮอล์ จำกัด                 100.00                100.00     100.00

  บริษัท เคเอสแอล การเกษตร จำกัด              -                     100.00     100.00

  บริษัท น้ำตาลสะหวันนะเขต จำกัด                -                     80.00      97.00

  บริษัท Koh Kong Plantation จำกัด            -                     -          50.00
  ---------------------------------------- --------------------- ---------- ---------

หมายเหตุ

(1) ถึงแม้ว่าบริษัทถือหุ้นในบริษัท ไทยชูการ์ เทอร์มิเนิ้ล จำกัด (มหาชน) เพียงร้อยละ 23.82
แต่บริษัทมีส่วนร่วมในอำนาจการควบคุมบริษัทดังกล่าว ดังนั้นจึงถือว่าบริษัท ไทยชูการ์ เทอร์มิเนิ้ล
จำกัด (มหาชน) เป็นบริษัทย่อย

12.3) งบกำไรขาดทุน

ปี 2550 บริษัทและบริษัทย่อย มีรายได้จากการดำเนินงานทั้งสิ้น 9,133 ล้านบาท
เพิ่มขึ้นจากปีที่ผ่านมา ร้อยละ 41 มีต้นทุนจากการดำเนินงาน 6,824 ล้านบาท
เพิ่มขึ้นจากปีที่ผ่านมาร้อยละ 40 มีค่าใช้จ่ายในการขายและบริหาร 838
ล้านบาทเพิ่มขึ้นจากปีที่ผ่านมาร้อยละ 51 ชำระในส่วนของภาษีเงินได้นิติบุคคล 329
ล้านบาทเพิ่มขึ้นจากปีที่ผ่านมาร้อยละ 54 ส่งผลให้บริษัทมีกำไรสุทธิ เพิ่มขึ้นร้อยละ 24
จากปีที่ผ่านมา 2549 ที่ 673 ล้านบาท เพิ่มขึ้นเป็น 836 ล้านบาทในปี 2550

ตารางที่ 12.2 : แสดงงบกำไรขาดทุนของบริษัท เปรียบเทียบปี 2550, 2549, 2548

[]

เมื่อพิจารณาในส่วนของโครงสร้างรายได้ของบริษัท ในปี 2550
บริษัทจะมีรายได้จากการขายน้ำตาลและกากน้ำตาล 7,400 ล้านบาท คิดเป็นร้อยละ 81
ของรายได้ทั้งหมด รายได้จากการขายเอทานอลและเบนซิน 342 ล้านบาท คิดเป็นร้อยละ 4
ของรายได้ทั้งหมด รายได้จากการขายปุ๋ย (ผลิตเอง) 19 ล้านบาท รายได้จากการขายไฟฟ้าแบบ
Firm Contract
ที่ซึ่งโรงไฟฟ้าของบริษัทเพิ่งเริ่มจำหน่ายไฟฟ้าให้กับการไฟฟ้าฝ่ายผลิตในช่วงปลายเดือนธันวาคม
2549 289 ล้านบาท คิดเป็นร้อยละ 3 รายได้จากการขายแป้งสาลี 224 ล้านบาท คิดเป็นร้อยละ
2 รายได้ที่เหลือจะเป็นรายได้จากการให้บริการ รายได้จากค่าเช่าพื้นที่
รายได้จากการขายไฟฟ้าแบบ Non Firm รายได้จากการขายน้ำมันให้กับชาวไร่อ้อย
(เป็นธุรกิจซื้อมาขายไป) รายได้จากการรับจ้างตัดอ้อย รายได้จากการขายปุ๋ยให้กับชาวไร่อ้อย
(เป็นธุรกิจซื้อมาขายไป) และรายได้อื่น ๆ เช่น ดอกเบี้ยรับ รายได้เบ็ดเตล็ด เป็นต้น

ตารางที่ 12.3 : โครงสร้างรายได้ของบริษัท ปี 2550, 2549, 2548

[]

จากโครงสร้างรายได้ จะเห็นได้ว่า รายได้ที่เพิ่มขึ้นของบริษัทที่สำคัญของปี 2550 เมื่อเทียบกับปี
2549 คือ รายได้จากการขายน้ำตาลและกากน้ำตาล
ซึ่งสืบเนื่องจากบริษัทมีปริมาณอ้อยเข้าหีบที่เพิ่มขึ้น ทำให้มีผลผลิตน้ำตาลและผลพลอยได้มากขึ้น
ส่งผลให้ปริมาณขายน้ำตาลและกากน้ำตาลเพิ่มขึ้นร้อยละ 47 และร้อยละ 75 ตามลำดับ
ถึงแม้ว่าราคาขายน้ำตาลและกากน้ำตาลจะปรับตัวลดลงร้อยละ 7 และร้อยละ 20
ก็ยังทำให้รายได้จากการขายน้ำตาลและกากน้ำตาลสูงขึ้นร้อยละ 37 และร้อยละ 39 นอกจากนี้
รายได้ที่เพิ่มขึ้นมาจากโครงการใหม่ ซึ่งเพิ่งเริ่มสร้างรายได้ 2 โครงการ คือ
โครงการโรงไฟฟ้าซึ่งเริ่มจำหน่ายไฟฟ้าแบบ Firm Contract
ให้กับการไฟฟ้าฝ่ายผลิตในช่วงปลายเดือนธันวาคม 2549 และรายได้จากโครงการโรงโม่แป้งสาลี
ของบริษัท ไทยชูการ์เทอร์มิเนิ้ล จำกัด (มหาชน) ซึ่งเริ่มจำหน่ายข้าวสาลีในช่วงเดือน
กรกฏาคม - สิงหาคม 2550 (รายละเอียดสามารถดูได้จากข้อมูลของบริษัท ไทยชูการ์เทอร์มิเนิ้ล
จำกัด (มหาชน) ซึ่งเป็นบริษัทจดทะเบียน ภายใต้อักษรย่อ TSTE)
ส่วนรายได้ที่ลดลงจะมาจากธุรกิจเอทานอล
สืบเนื่องมาจากปัญหาผลผลิตมากกว่าความต้องการบริโภคภายในประเทศ
ส่งผลให้ราคาขายและปริมาณการขายเอทานอลลดลง จากราคาขายเฉลี่ยปีก่อนที่ 22.99
บาทต่อลิตร ลดลงเหลือ 17.92 บาทต่อลิตร และปริมาณขายปีก่อนที่ 25.57 ล้านลิตร ลดลงเหลือ
18.94 ล้านลิตร นอกจากนี้ในปี 2550
ทางบริษัทยังได้รับรายได้พิเศษจากส่วนแบ่งในระบบแบ่งปันผลประโยชน์ 70: 30 อีก 246 ล้านบาท
รายได้ดังกล่าวสืบเนื่องมาจาก ในช่วงต้นฤดูหีบปี 2550
ทางภาครัฐจะมีการประกาศราคาอ้อยขั้นต้นและผลตอบแทนการผลิตขั้นต้น
(ข้อมูลในการคำนวณใช้การประมาณการ) ที่ 800 บาทต่อตันอ้อย และ 342.86 บาทต่อตันอ้อย
ตามลำดับ ภายหลังที่หมดฤดูหีบ (ช่วงเดือนกันยายน ตุลาคม ของทุกปี)
ทางภาครัฐจะประกาศราคาอ้อยขั้นสุดท้าย และผลตอบแทนการผลิตขั้นสุดท้าย
(ข้อมูลในการคำนวณใช้ข้อมูลจริง) โดยตาม พ.ร.บ.อ้อยและน้ำตาลได้วางหลักไว้ว่า
ถ้าราคาอ้อยขั้นต้น และผลตอบแทนการผลิตขั้นต้น ต่ำกว่า
ราคาอ้อยขั้นสุดท้ายและผลตอบแทนการผลิตขั้นสุดท้าย โรงงานจะต้องชำระส่วนต่างของราคาอ้อย
เพิ่มให้กับชาวไร่ แต่ถ้าราคาอ้อยขั้นต้นและผลตอบแทนการผลิตขั้นต้น สูงกว่า
ราคาอ้อยขั้นสุดท้ายและผลตอบแทนการผลิตขั้นสุดท้าย
ทางกองทุนอ้อยและน้ำตาลจะต้องชดเชยเงินค่าอ้อยที่ทางโรงงานชำระเกินให้กับชาวไร่คืน
และต้องชดเชยผลตอบแทนการผลิตที่โรงงานคาดว่าจะได้รับต่ำกว่าที่ประกาศไว้ ในปี 2550
สืบเนื่องจากอัตราแลกเปลี่ยนที่แข็งค่า และราคาน้ำตาลตลาดโลกปรับตัวลดลงมาก
ส่งผลให้ราคาอ้อยขั้นสุดท้ายและผลตอบแทนการผลิตขั้นสุดท้ายต่ำกว่าราคาอ้อยขั้นต้นและผลตอบแทนการผลิตขั้นต้น
จึงส่งผลให้ทางกองทุนอ้อยและน้ำตาลต้องชำระเงินคืนกลับให้กับทางโรงงาน
โดยเงินที่ชำระคืนในส่วนค่าอ้อยที่จ่ายเกิน ในงบกำไรขาดทุน จะอยู่ในต้นทุนการผลิตน้ำตาล
และเงินที่ชำระให้โรงงานจากส่วนต่างของผลตอบแทนการผลิต จะอยู่ในรูปของรายได้พิเศษ
ซึ่งเป็นจำนวน 246 ล้านบาท

ตารางที่ 12.4 : ยอดขายและรายรับจากการขายน้ำตาล กากน้ำตาลเอทานอลและไฟฟ้า (Firm
Contract)

[]

ตารางที่ 12.5 : ยอดอ้อย ยอดน้ำตาลและกากน้ำตาลที่ผลิตได้

[]

จะเห็นได้ว่าปริมาณอ้อยเข้าหีบของบริษัทในปี 2550 เพิ่มขึ้นร้อยละ 31 จาก 4,012,292 ตันเป็น
5,265,362 ตัน สืบเนื่องจากปริมาณน้ำฝนดีในช่วงปลายปี 2549 ส่วนอ้อยเข้าหีบในปี 2549 และปี
2548 จะค่อนข้างต่ำ เนื่องจากในช่วง 2 ปีที่ผ่านมา สภาพอากาศแห้งแล้ง

เพื่อให้ง่ายต่อการวิเคราะห์ และคำนวณหาอัตราส่วนเทียบกับรายได้หลักของบริษัท
(รายรับจากน้ำตาลและกากน้ำตาล และจากการให้บริการ)
ทางบริษัทจึงขอจัดรูปแบบการนำเสนองบกำไรขาดทุนใหม่ ตามตารางที่ 12.6
ซึ่งจะแสดงงบกำไรขาดทุนประจำปี และแสดงอัตรากำไรขั้นต้นจากรายได้จากการขายและบริการ
(Gross Margin)
โดยจะเห็นได้ว่าบริษัทอัตรากำไรขั้นต้นจากรายได้จากการขายและบริการลดลงจากร้อยละ 23.1
ในปี 2549 เป็นร้อยละ 21.7 ในปี 2550 สืบเนื่องจากธุรกิจเอทานอลมีอัตรากำไรขั้นต้นที่ลดลง
เนื่องจากปัญหายอดผลิตมากกว่าการบริโภค และธุรกิจน้ำตาลมีอัตรากำไรขั้นต้นที่ลดลง
ซึ่งมาจากสินค้าคงคลังต้นปีที่ต้นทุนสูง เมื่อนำมาขายในช่วงต้นปีซึ่งมีราคาขายที่ต่ำกว่า
ทำให้อัตรากำไรขั้นต้นช่วงต้นมีอัตราที่ต่ำลง
และผลกระทบจากการที่ประสิทธิภาพการผลิตในกลุ่มลดลง ดังนั้นแม้ว่าในปี 2550
จะมียอดผลิตน้ำตาลที่เพิ่มขึ้น ทำให้ต้นทุนผลิตต่อหน่วย (ไม่รวมต้นทุนวัตถุดิบ) ลดลง
และมีอัตรากำไรขั้นต้นจากธุรกิจผลิตกระแสไฟฟ้ามาช่วย
แต่ก็ยังทำให้อัตรากำไรขั้นต้นจากการขายและบริการในภาพรวมลดลง
เมื่อเทียบกับรายได้จากการขายและบริการที่เพิ่มขึ้นถึง ร้อยละ 39
จึงทำให้กำไรขั้นต้นจากการขายและบริการเพิ่มขึ้นร้อยละ 31 จาก 1,405 ล้านบาท เป็น 1,840
ล้านบาท และเมื่อรวมกับรายได้อื่น ๆ และค่าใช้จ่ายอื่น ๆ แล้ว ทำให้กำไรขั้นต้นทั้งหมด
เพิ่มขึ้นร้อยละ 42 จาก 1,628 ล้านบาท เป็น 2,310 ล้านบาท

ตารางที่ 12.6 :งบกำไรขาดทุนประจำปี (จัดรูปแบบเพื่อการวิเคราะห์) ปี 2550, 2549, 2548

[]

ในส่วนของค่าใช้จ่ายในการขายและบริหาร จะประกอบด้วย 3 ส่วนหลัก คือ

(1) ค่าใช้จ่ายในการขาย ซึ่งได้แก่ ค่าขนส่ง ค่าใช้จ่ายในการส่งออก โดยในปี 2550 เทียบกับปี
2549 ค่าใช้จ่ายในการขายเพิ่มขึ้นร้อยละ 117 เนื่องมาจากปริมาณน้ำตาลและกากน้ำตาลที่เพิ่มขึ้น
และมีค่าใช้จ่ายในการขายเพิ่มขึ้นจากการส่งออกเอทานอล การขายปุ๋ย รวมถึงการเริ่มขายแป้งสาลี

(2) เงินส่งเข้ากองทุนอ้อยและน้ำตาลทราย ในส่วนของส่วนต่างจากการปรับราคาน้ำตาล
จากการที่แต่เดิมราคาควบคุมเป็นราคาที่รวมภาษีมูลค่าเพิ่ม
แต่ปัจจุบันราคาควบคุมเป็นราคาที่ไม่รวมภาษีมูลค่าเพิ่ม
มติคณะรัฐมนตรีจึงให้นำส่วนต่างที่ได้เพิ่มขึ้นส่งเข้าไปให้กับกองทุนอ้อยและน้ำตาล
ดังนั้นค่าใช้จ่ายส่วนหนึ่งจะขึ้นอยู่กับปริมาณการจำหน่ายน้ำตาลภายในประเทศ ซึ่งลดลงจากปีที่ผ่านมา
เนื่องจากการจัดสรรโควตาการจำหน่ายน้ำตาลภายในของประเทศลดลง (จากโควตา ก
ทั่วประเทศ 2.2 ล้านตัน ในปี 2549 เป็น 2.0 ล้านตันในปี 2550)

(3) ค่าใช้จ่ายในการบริหารเพิ่มขึ้นประมาณร้อยละ 49 สืบเนื่องมาจากในปี 2550
มีการลงทุนในโครงการต่าง ๆ เพิ่มขึ้น จะทำให้มีการว่าจ้างบุคลากรเพิ่มขึ้น
ส่งผลให้ค่าใช้จ่ายในส่วนของเงินเดือนเพิ่มขึ้นร้อยละ 25 จาก 141 ล้านบาทในปี 2549 เป็น 176
ล้านบาทในปี 2550 นอกจากนี้มีการค่าใช้จ่ายพิเศษ ซึ่งได้แก่ ค่าเผื่อหนี้สงสัยจะสูญ 33 ล้านบาท
ด้อยค่าในทรัพย์สิน และขาดทุนจากการขายสินทรัพย์ 26 ล้านบาท
การปรับต้นทุนการเอทานอลให้เท่ากับราคาตลาด 9 ล้านบาท เสียหายจากการเพาะปลูกอ้อย 12
ล้านบาท เป็นต้น จึงส่งผลให้ภาพรวมค่าใช้จ่ายบริหารเพิ่มขึ้นร้อยละ 49 จาก 307 ล้านบาทในปี
2549 เป็น 459 ล้านบาทในปี 2550

ในส่วนของดอกเบี้ยและภาษีนั้น สืบเนื่องจากปี 2550 มีปริมาณอ้อยเข้าหีบเพิ่มขึ้น
และมีการประกาศราคาอ้อยเบื้องต้นที่ระดับราคาสูงกว่าเป็นจริง
จึงทำให้ต้องใช้เงินทุนหมุนเวียนในการซื้ออ้อยมากขึ้น อีกทั้งโครงการลงทุนต่าง ๆ
เริ่มมีทยอยการใช้เงิน
ถึงแม้ว่าทางบริษัทจะบริหารโดยการออกตั๋วแลกเงินซึ่งได้อัตราดอกเบี้ยที่ค่อนข้างต่ำ
แต่ก็ยังส่งผลให้ค่าใช้จ่ายดอกเบี้ยเพิ่มสูงขึ้นจาก 109 ล้านบาทในปี 2549 เป็น 184 ล้านบาทในปี
2550 เพิ่มขึ้นร้อยละ 69 ในส่วนของภาษีนั้น ส่วนหนึ่งจะเพิ่มขึ้นตามผลประกอบการ
อีกส่วนหนึ่งจะเพิ่มขึ้นตามประเภทธุรกิจ โดยในปีนี้ธุรกิจน้ำตาลซึ่งมีภาระภาษี 25% - 30% และ
ธุรกิจไฟฟ้าได้รับการยกเว้นภาษี มีผลประกอบการที่ดี
แต่ธุรกิจเอทานอลซึ่งได้รับการยกเว้นภาษีมีผลประกอบการที่แย่ลง
ส่งผลให้อัตราภาษีเฉลี่ยของบริษัทเพิ่มขึ้นจากร้อยละ 23 ในปี 2549 เป็นร้อยละ 26 ในปี 2550

ดัวยเหตุผลดังกล่าว ส่งผลให้ภาพรวมของบริษัทมีอัตรากำไรสุทธิลดลงจากร้อยละ 11.1 ในปี 2549
เป็นร้อยละ 9.9 ในปี 2550 แต่เนื่องจากรายได้รวมเพิ่มขึ้นร้อยละ 41
ทำให้กำไรสุทธิของบริษัทเติบโตร้อยละ 24 จาก 673 ล้านบาทในปี 2549 เป็น 836 ล้านบาทในปี
2550

12.4) งบดุล

ตารางที่ 12.8 : สรุปงบดุลของบริษัท เปรียบเทียบปี 2550, 2549, 2548

[]

ในปี 2550 บริษัทและบริษัทย่อยมีสินทรัพย์รวม 14,057 ล้านบาท แบ่งเป็นสินทรัพย์หมุนเวียน
4,013 ล้านบาท และสินทรัพย์ไม่หมุนเวียน 10,044 ล้านบาท เมื่อเทียบกับปี 2549
สินทรัพย์รวมอยู่ที่ 10,673 ล้านบาท สินทรัพย์หมุนเวียน 2,918 ล้านบาท และสินทรัพย์ไม่หมุนเวียน
7,755 ล้านบาท ในส่วนสินทรัพย์หมุนเวียนที่เพิ่มขึ้น ส่วนหนึ่งจะมาจาก
การที่ภาครัฐประกาศราคาอ้อยเบื้องต้นและผลตอบแทนการผลิตเบื้องต้น สูงกว่า เบื้องสุดท้าย
ทำให้ทางโรงงานต้องชำระค่าอ้อยให้กับชาวไร่สูงกว่าความเป็นจริง ซึ่งตามกฎหมาย
จะต้องได้รับเงินชดเชยดังกล่าวจากกองทุน ซึ่ง ณ ปิดรอบบัญชี ยังไม่ได้รับ ทำให้ในงบดุลมีลูกหนี้ –
ค่าอ้อยและค่าตอบแทนการผลิต 818 ล้านบาท
และในส่วนของลูกหนี้การค้าและตั๋วเงินรับจะเพิ่มขึ้นจาก 246 ล้านบาทเป็น 431 ล้านบาท
สืบเนื่องจากธุรกิจเอทานอล ธุรกิจไฟฟ้า และธุรกิจแป้งสาลี มีการให้เครดิตลูกค้า เป็นต้น
ในส่วนของสินทรัพย์ไม่หมุนเวียนที่เพิ่มขึ้น จะมาจากที่ดิน อาคารและอุปกรณ์สุทธิที่เพิ่มขึ้นร้อยละ 31
จาก 7,223 ล้านบาทในปี 2549 เป็น 9,479 ล้านบาทในปี 2550
ที่เพิ่มขึ้นส่วนหนึ่งเกิดจากการลงทุนในโครงการใหม่รวม 1,052 ล้านบาท
และการตีมูลค่าทรัพย์สินใหม่ โดยมีการตีเพิ่มขึ้น 1,794 ล้านบาท ในแง่ของหนี้สินจะเพิ่มขึ้นประมาณ
1,062 ล้านบาท สืบเนื่องจากการลงทุนในโครงการใหม่
และเงินทุนหมุนเวียนในการชำระค่าอ้อยที่เพิ่มขึ้น เนื่องจากปริมาณอ้อยเข้าหีบที่สูงขึ้น
และการประกาศราคาอ้อยเบื้องต้น สูงกว่าเบื้องสุดท้าย
อย่างไรก็ตามเมื่อคิดอัตราส่วนหนี้สินต่อส่วนของผู้ถือหุ้น (D/E Ratio) ทั้ง 2
ปีจะอยู่ระดับใกล้เคียงคือ = 0.45 ในภาพรวมทำให้บริษัทมีมูลค่าตามบัญชีเพิ่มขึ้นจาก 4.03
บาทต่อหุ้นในปี 2549 เป็น 5.32 บาทต่อหุ้นในปี 2550

12.5) งบกระแสเงินสด

ตารางที่ 12.9 : แสดงงบกระแสเงินสดของบริษัท เปรียบเทียบปี 2550, 2549, 2548

[]

ในปี 2550
บริษัทได้รับกระแสเงินสดจากกิจกรรมการดำเนินงานก่อนการเปลี่ยนแปลงในสินทรัพย์และหนี้สินดำเนินงานเข้ามาทั้งสิ้น
1,079 ล้านบาท อย่างไรก็ตาม
สืบเนื่องจากเงินกำไรที่จะได้รับการชดเชยจากกองทุนอ้อยและน้ำตาล 818 ล้านบาท ยังไม่ได้รับ
ส่งผลให้กระแสเงินสดจากกิจกรรมการดำเนินงาน คงเหลือที่ 126 ล้านบาท

บริษัทมีการจ่ายเงินสดจากกิจกรรมการลงทุนทั้งหมด 1,140 ล้านบาท โดย 986 ล้านบาท
เป็นการลงทุนในที่ดิน อาคาร เครื่องจักร (สุทธิ) ซึ่งประกอบด้วยรายการที่สำคัญคือ
ลงทุนในส่วนที่เป็นที่ดินประมาณ 200 ล้านบาท เครื่องจักรและอาคาร ประมาณ 600 ล้านบาท
ยานยนต์ประมาณ 140 ล้าบาท เป็นต้น

ในกิจกรรมการจัดหาเงิน ในปี 2550 บริษัทได้รับเงินสดสุทธิมาทั้งหมด 1,140 ล้านบาท
ซึ่งมาจากการกู้เงินระยะสั้น การออกตั๋วแลกเงิน การกู้เงินระยะยาว การออกหุ้นกู้
และส่วนหนึ่งมีการจ่ายเงินสดออก เป็นเงินปันผลในบริษัทใหญ่
และเงินปันผลจ่ายให้กับผู้ถือหุ้นส่วนน้อย

12.5) อัตราส่วนทางการเงิน

ตารางที่ 12.10 : แสดงอัตราส่วนทางการเงิน เปรียบเทียบปี 2550, 2549, 2548

[]

จะเห็นได้จากอัตราส่วนทางการเงิน ในปี 2550
ทางบริษัทจะมีสภาพคล่องเพิ่มขึ้นเล็กน้อยเมื่อเทียบกับปี 2549
สืบเนื่องจากการที่ผลประกอบการของบริษัทดีขึ้น
แต่มีหนี้สินหมุนเวียนสูงขึ้นเนื่องจากมีการลงทุนโครงการต่าง ๆ
และต้องการใช้เงินทุนหมุนเวียนมากขึ้นจากปริมาณอ้อยและการประกาศค่าอ้อยที่สูง ดังเห็นได้จาก
การที่บริษัทมี Current Ratio เพิ่มขึ้นเล็กน้อย อย่างไรก็ตาม
บริษัทมีการจัดการสินค้าคงคลังที่ดีขึ้น มี Days of inventory ลดลง มี D/E Ratio
ใกล้เคียงกับเดิม เนื่องจากบริษัทมีหนี้สินเพิ่มขึ้น
แต่สินทรัพย์ก็เพิ่มขึ้นตามจากการลงทุนในโครงการและการประเมินทรัพย์สินใหม่ มี Times
interest earned ลดลงเล็กน้อยเมื่อเทียบกับปีที่ผ่านมา ส่วนผลตอบแทนจากการลงทุนนั้น บริษัทมี
ROA และ ROE ใกล้เคียงกับเดิม

นอกจากนี้ในแง่ของผลประกอบการ บริษัทมี Gross Profit Ratio และ Operating Profit
Ratio ใกล้เคียงกับเดิม แต่มี Net Profit Margin ที่ต่ำลงเล็กน้อย
เนื่องจากมีการชำระดอกเบี้ยและภาษีมากขึ้น

12.6) ค่าตอบแทนจากการสอบบัญชี

บริษัท น้ำตาลขอนแก่น จำกัด (มหาชน) มีค่าสอบบัญชีในปี 2549 ทั้งสิ้น 890,000 บาท
(ไม่รวมบริษัทย่อย) และในปี 2550 บริษัทมีค่าสอบบัญชีทั้งสิ้น 925,000 บาท (ไม่รวมบริษัทย่อย)